Alla sultan kbir Il-Mulej isaltan ; il-kobor libes, libes il-Mulej u tħażżem bil-qawwa. Iżomm sħiħa d-dinja; qatt ma titħarrek. Imwaqqaf it-tron tiegħek fis-sod minn dejjem; minn dejjem ta' dejjem int. Jgħollu x-xmajjar, Mulej, jgħollu x-xmajjar leħinhom, jgħollu x-xmajjar il-ħsejjes tagħhom. Aqwa mill-ħsejjes tal-ilma kotran, aqwa mill-imwieġ tal-baħar, qawwi l-Mulej fl-għoli. Il-kmandamenti tiegħek ta' min joqgħod fuqhom; qdusija lil darek tixraq, Mulej, sa kemm itul iż-żmien.